rejauldu/bengali-wikipedia huggingface dataset:
মরু সরিষা (বৈজ্ঞানিক নাম: Sisymbrium irio) (ইংরেজি: London rocket, লন্ডন রকেট)  হচ্ছে Brassicaceae পরিবারের  Sisymbrium গণের একটি গুল্মজাতীয় উদ্ভিদ।  বিবরণ মরু-সরিষা শহরের ফুটপাতেও জন্মায়। সিমেন্টের নির্মিত রাস্তা, পোড়ামাটির মধ্যেও এরা জন্মাতে পারে। এদের পাতা সবুজ, লম্বা ও খাঁজ কাটা হয়। এদের ফুল হলুদ রঙের হয়। এদের উচ্চতা তিন ফুট পর্যন্ত হয়। ফল দেখতে লম্বা হয় এবং পাকলে সবুজ দেখায়।  উপাদান মরু-সরিষার ভিতর পটাশিয়াম, ক্যালসিয়াম, ম্যাগনেসিয়াম, আয়রন, জিঙ্ক ইত্যাদি প্রচুর খাদ্য-উপাদান থাকে। বেদুইন তামাক বিকল্প হিসেবে এর পাতার ব্যবহার করত।Bailey, Clinton and Danin, Avinoam (1981) "Bedouin Plant Utilization in Sinai and the Negev" Economic Botany 35(2): pp. 145-162, p. 158  উপকারিতা কফ, কাশি, ঠান্ডা জ্বর, অ্যাজমা, ব্রঙ্কাইটিস, যকৃৎ ও প্লীহার রোগে জন্য এটি কার্যকরী ভূমিকা রাখে।  বিস্তৃতি ভূমধ্যসাগর বেষ্টনকারী দেশগুলোতে এদের উদ্ভব এবং বেশি দেখা যায়। এছাড়া ভারত, পাকিস্তান, উত্তর আমেরিকা ও মেক্সিকোসহ পৃথিবীর বহু দেশে এখন এদের বিস্তৃত।  তথ্যসূত্র  বিষয়শ্রেণী:ভারতের উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:আমেরিকার উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ব্লো বাডিজ (১৯৮৮–২০২০) ছিল ক্যালিফোর্নিয়ার সান ফ্রান্সিসকোয় অবস্থিত সবচেয়ে বড় সমকামী সেক্স ক্লাব।   ইতিহাস  এই ক্লাবটি ১৯৮৮ সালে ক্যালিফোর্নিয়ার সান ফ্রান্সিস্কোর ৯৩৩ হ্যারিসন স্ট্রিটে চালু করা হয়। ৬,০০০ বর্গফুট আয়তনের এই ক্লাবে ছিল গ্লোরি হোল, খেলাঘর, অন্ধকার কক্ষ এবং উত্তপ্ত পেছনের আঙিনা। ১৯৯৩ সালে বর্তমান মালিক এই ভবনটি ৫ লাখ মার্কিন ডলারে কিনে নেন।San Francisco’s Largest Gay Sex Club, Blow Buddies, May Be Forced to Close Up Shop, Stephan Horbelt, Hornet.com  ২০১৯ সালে ভবনটি বিক্রির জন্য তালিকাভুক্ত হয় এবং মূল্য ধরা হয়েছিল ৩.২৫ মিলিয়ন মার্কিন ডলার। এতে ক্লাবটির ভবিষ্যৎ হুমকির মুখে পড়ে। ভবনটি ১৯৫৩ সালে নির্মিত হয়েছিল। এর জোনিং ছিল সার্ভিস/আর্টস/লাইট ইন্ডাস্ট্রিয়াল, যেখানে ৩০ ফুট উচ্চতা সীমা রয়েছে। ফলে এখানে আবাসিক ভবন বা হোটেল নির্মাণ করা যাবে না, তবে সাশ্রয়ী মূল্যের আবাসন নির্মাণ সম্ভব হতে পারে।San Francisco's biggest gay sex club is under threat of closing down , Tom Capon, Gay Star News  ২০২০ সালের ১৯ জুলাই ব্লো বাডিজের ওয়েবসাইটে নিচের বার্তাটি পোস্ট করা হয়: "দুঃখজনকভাবে, মহামারির পর ব্লো বাডিজ আর পুনরায় খোলা হবে না। আমরা অনেকভাবে ফিরে আসার চেষ্টা করেছি, কিন্তু সফল হইনি। লেদার অ্যান্ড এলজিবিটিকিউ কালচারাল ডিস্ট্রিক্ট ও আমাদের জমির মালিক সহযোগিতা করতে চেয়েছিলেন, এজন্য আমরা কৃতজ্ঞ। ক্লাবটি ৮ আগস্ট ১৯৮৮ থেকে ১৫ মার্চ ২০২০ পর্যন্ত দীর্ঘ পথ পাড়ি দিয়েছে। এই অধ্যায়টি শেষ দেখে আমরা দুঃখ প্রকাশ করছি। দীর্ঘদিন ধরে আমাদের সদস্যদের যারা সমর্থন করেছেন তাদের সবাইকে ধন্যবাদ। এই ক্লাবটি এক ভাইরাসের প্রতিক্রিয়ায় তৈরি হয়েছিল, আর আরেক ভাইরাস এসে এর অবসান ঘটাল।"   তথ্যসূত্র    বহিঃসংযোগ  দাপ্তরিক ওয়েবসাইট  বিষয়শ্রেণী:১৮৮৮-এ ক্যালিফোর্নিয়ায় প্রতিষ্ঠিত বিষয়শ্রেণী:এলজিবিটিকিউ যৌন ক্লাব
টেকেন, ২০০৮ সালে মুক্তিপ্রাপ্ত ফ্রান্সের একটি অ্যাকশন-থ্রিলার চলচ্চিত্র। ছবিটি পরিচালনা করেছেন পিয়েরি মোরেল এবং এতে অভিনয় করেছেন লিয়াম নিসন, ম্যাগি গ্রেসি, লিল্যান্ড ওসাল, ডেভিড ওয়ারসফেস্কি সহ আরো অনেকে। ছবিটিতে নিসন একজন সাবেক সিআইএ অপারেটিভ যে ফ্রান্স থেকে অপহরণ হওয়া তার মেয়েকে খুঁজে বের করে। ৩ অক্টোবর, ২০১২ সালে ছবিটির সিকুয়্যাল টেকেন ২ মুক্তি পেয়েছে।  টেকেন ছবিটি বক্স অফিসে সাফল্য লাভ করে এবং সমালোচকেরা এই ছবিকেই লিয়াম নিসন এর অ্যাকশন নায়ক হওয়ার পেছেনে ভূমিকা আছে বলে মনে করেন।   কাহিনী  সাবেক সিআইএ অপারেটিভ ব্রায়ন মিলস (লিয়াম নিসন) তার মেয়ে কিমকে জন্মদিনের শুভেচ্ছা জানাতে তার সাবেক স্ত্রী লেনরির বাড়িতে যায়। এদিকে বর্তমানে ব্রায়ান একটি প্রাইভেট নিরাপত্তা ফার্মে কাজ করে। একদিন তার একটি সংগীতানুষ্ঠানে নিরাপত্তা রক্ষার দায়িত্ব পরে। সে অনুষ্ঠানের শিল্পীকে জানায় তার মেয়ে কিম গান শিখতে আগ্রহী। এমনসময় অনুস্ঠানে গন্ডগোল শুরু হলে ব্রায়ান সেই শিল্পীকে রক্ষা করে। তখন শিল্পী তাকে তার মেয়েকে গান শিখাতে রাজি হয়। ব্রায়ান যখন তার মেয়েকে এই খবর জানানোর জন্য দেখা করে তখন তার মেয়ের কাছ থেকে জানতে পারে সে তার এক বান্ধবীর সাথে প্যারিস ভ্রমণে যাবে। প্রথমে ব্রায়ান রাজি না হলেও তার সাবেক স্ত্রীর পিড়াপীরীতে রাজি হয়ে যায়।  প্যারিসের এক হোটেল থেকে কিম ও তার বান্ধবীকে অপহরণ করা হয়। ব্রায়ান খোঁজ নিয়ে জানতে পারে এর সাথে আলবেনিয়ার একটি সন্ত্রাসী গোষ্ঠী জড়িত। তার মেয়েকে অপহরণ করেছে মার্কো নামে এক লোক ও তার দল। এরপর ব্রায়ান প্যারিস গিয়ে তার সাবেক এক সহকর্মী যিনি বর্তমানে ফ্রান্স ফেডারেল ব্যুারোতে অফিসিয়াল কাজ করে তার ভিজিটিং কার্ড ব্যবহার করে মার্কোকে খুঁজে বের করে ও তার কাছ থেকে জানতে পারে তার মেয়েকে কোথায় গেলে পাওয়া যাবে। এরপর ব্রায়ান মার্কোকে ইলেক্ট্রিক চেয়ারে বসিয়ে হত্যা করে। এরপর ব্রায়ান তার সেই সাবেক সহকর্মীর কাছ থেকে ঠিকানা নিয়ে একটি ক্লাবে প্রবেশ করে, যেখানে কিম সহ আরো অনেক মেয়েকে নিলামে তুলা হবে। অবশেষে ব্রায়ান একটি ইয়ট থেকে তার মেয়েকে উদ্ধার করে।   শ্রেষ্ঠাংশে   লিয়াম নিসন -ব্রায়ান মিলস হিসেবে  ম্যাগি গ্রেসি - কিম মিলস  লিল্যান্ড ওসাল - স্যাম  জন গ্রিস - চাইস  ডেভিড ওয়ারসফেস্কি - বার্নি  কেটি ক্যাসেডি - আমান্ডা  হলি ভেলান্সি - শীরা  ফামেক জেনসন - লেনি   সিকুয়্যাল   ২০১০ সালের নভেম্বরে ফক্স অফিসিয়ালি ঘোষণা করে টেকেন ২ নামে এর একটি সিকুয়্যাল ওলিভার মেগাটনের পরিচালনায় মুক্তি পাবে। ছবিটি প্রথমে ফ্রান্সে ৩ অক্টোবর, ২০১২ সালে মুক্তি পায় যেখানে লিয়াম নিসন, ম্যাগি গ্রেসি ও ফামেক জেনসন আগের ভূমিকাতেই অভিনয় করেছেন।"Liam Neeson Confirmed For Taken 2"  Empire. 17 March 2011 ."Maggie Grace Confirmed for 'Taken 2'" /Film. 6 April 2011.   তথ্যসূত্র    বহিঃসংযোগ      বিষয়শ্রেণী:২০০৮-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:২০০৮-এর অ্যাকশন থ্রিলার চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মানব পাচার সম্পর্কিত চলচ্চিত্র বিষয়শ্রেণী:ফ্রান্সে ধারণকৃত চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:বাবা-মেয়ের সম্পর্ক নিয়ে চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র বিষয়শ্রেণী:ফরাসি বহুভাষিক চলচ্চিত্র বিষয়শ্রেণী:বিবাচনকৃত চলচ্চিত্র
বহুগামী বিবাহগুলি আলজেরিয়াতে বহুবিবাহের আকারে আইনত চুক্তিবদ্ধ হতে পারে এবং একজন পুরুষ চারটি পর্যন্ত স্ত্রী গ্রহণ করতে পারে। যাইহোক আলজেরীয় পারিবারিক আইনের সাম্প্রতিক সংশোধনীগুলি এই ধরনের বিবাহের চুক্তি করাকে আরও কঠিন করে তুলেছে এবং বহুবিবাহিত বিবাহের ঘটনাগুলি উল্লেখযোগ্যভাবে বিরল। প্রতিবেশী তিউনিসিয়া বহুবিবাহকে সম্পূর্ণভাবে নিষিদ্ধ করে।   তথ্যসূত্র   বিষয়শ্রেণী:আলজেরীয় সমাজ বিষয়শ্রেণী:দেশ অনুযায়ী বহুবিবাহ বিষয়শ্রেণী:আফ্রিকায় বহুবিবাহ
উইলিয়াম লিটেল এভারিট একজন মার্কিন প্রকৌশলী, শিক্ষক এবং ন্যাশনাল অ্যাকাডেমি অব ইঞ্জিনিয়ারিং এর প্রতিষ্ঠাতা সদস্য।   জীবনী  এভারিট ১৯০০ সালের ১৪ এপ্রিল ম্যারিল্যান্ডের বাল্টিমোরে জন্মগ্রহণ করেন। তিনি কর্নেল ইউনিভার্সিটি থেকে তড়িৎ প্রকৌশলে ১৯২২ সালে ইই ডিগ্রি অর্জন করেন। তিনি মিশিগান বিশ্ববিদ্যালয় থেকে তড়িৎ প্রকৌশলে ১৯২৬ সালে মাস্টার্স ডিগ্রি অর্জন করেন। তিনি ওহাইও স্টেট ইউনিভার্সিটি থেকে ১৯৩৩ সালে পিএইচডি ডিগ্রি অর্জন করেন। তিনি ১৯২৬ সালে ওহাইও স্টেট ইউনিভার্সিটি তে সহকারী অধ্যাপক হিসেবে যোগদান করেন। তিনি ১৯২৯ সালে সহযোগী অধ্যাপক এবং ১৯৩৩ সালে পূর্ণ অধ্যাপক পদে উন্নীত হন। তিনি ১৯৪৪ থেকে ১৯৪৯ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে কর্মরত ছিলেন। তিনি ১৯৫৪ সালে আইইইই মেডেল অব অনার লাভ করেন।   তথ্যসূত্র   বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯০০-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:আইইইই মেডেল অব অনার বিজয়ী বিষয়শ্রেণী:ওহাইও স্টেট বিশ্ববিদ্যালয়ের শিক্ষক
thumb|পাকড়া ঝাড়ফিদ্দা, সাকেতারি, সুখনা লেকের কাছে, চণ্ডীগড়, ভারত  পাকড়া ঝাড়ফিদ্দা (বৈজ্ঞানিক নাম: Saxicola caprata); () কালো ও সাদা পালকের দুর্লভ পাখি। ভারত, বাংলাদেশ, ভুটান, মিয়ানমার, থাইল্যান্ড, চীন, তিব্বত, জাপান, এবং রাশিয়ায় এই পাখি দেখা যায়।পাকড়া ঝাড়ফিদ্দা,সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: ১৫-১১-২০১২ খ্রিস্টাব্দ।   বিচরণ  thumb|left|দ্বিবর্ণের স্ত্রী পাকড়া ঝাড়ফিদ্দা, ভারত সাধারণত উঁচু ঘাসবন, বিচ্ছিন্ন ঝোপসহ খোলা মাঠ, পাহাড়ের পাদদেশ, জলের ধারের আবাদি জমিতে এ পাখি বিচরণ করে।   স্বভাব  একাকী থাকে বেশি সময়। একাকী পুরুষ পাখি বিরতি দিয়ে একটানা অনেকক্ষণ ডাকাডাকি করে। ডাকের ধরন চ্যাপ-চ্যাপ-ট্রিউয়ি। তবে প্রজনন মৌসুমে হুয়িট-হুয়িট-টিটি-হুয়ি..টিয়্যার-টিউহু সুরে ডাকে।   আকার  এটি পোকা শিকারকারী ছোট পাখি। দেহের দৈর্ঘ্য ১৩ সেন্টিমিটার, ওজন ১৫ গ্রাম। পুরুষ ও স্ত্রী পাখি দেখতে অভিন্ন। প্রাপ্তবয়স্ক পুরুষ পাখির দেহ কালো বর্ণের পালকে আবৃত থাকে। ডানার প্রান্ত, পেট ও কোমরের পালক সাদা বর্ণের। স্ত্রী পাখির পিঠের দিকটা কালচে বাদামি, দেহের নিচের দিক লালচে বাদামি। ডানার প্রান্তদেশ পীতাভ। কোমর উজ্জ্বল লালচে-কমলা পালকে আবৃত। লেজ কালো ও গলা ফিকে। উভয় পাখির চোখ কালচে বাদামি, ঠোঁট কালচে। পা, পায়ের পাতা ও নখর কালো।   প্রজননকাল  প্রজননকাল মার্চ-আগস্ট মাসে। ভূমিতে ঘাসের গোছার নিচে, আইলের গর্তে বাসা বানিয়ে ডিম পাড়ে। ডিমগুলো ফিকে নীল, সংখ্যায় তিন-পাঁচটি। প্রধানত স্ত্রী পাখি ডিমে তা দেয়, ডিম ফুটে ছানা আসে ১২ থেকে ১৩ দিনে।   তথ্যসূত্র    বহিঃসংযোগ    HBW multimedia  Description of rossorum  বিষয়শ্রেণী:মধ্য এশিয়ার পাখি বিষয়শ্রেণী:ব্রুনাইয়ের পাখি বিষয়শ্রেণী:মিয়ানমারের পাখি বিষয়শ্রেণী:লাওসের পাখি বিষয়শ্রেণী:ভিয়েতনামের পাখি বিষয়শ্রেণী:কম্বোডিয়ার পাখি বিষয়শ্রেণী:থাইল্যান্ডের পাখি বিষয়শ্রেণী:মালয়েশিয়ার পাখি বিষয়শ্রেণী:ফিলিপাইনের পাখি বিষয়শ্রেণী:এশিয়ার পাখি বিষয়শ্রেণী:আফগানিস্তানের পাখি বিষয়শ্রেণী:বাংলাদেশের পাখি বিষয়শ্রেণী:ভুটানের পাখি বিষয়শ্রেণী:চীনের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:শ্রীলঙ্কার পাখি Bushcat, Pied বিষয়শ্রেণী:পাকিস্তানের পাখি বিষয়শ্রেণী:পাপুয়া নিউ গিনির পাখি বিষয়শ্রেণী:তাজিকিস্তানের পাখি বিষয়শ্রেণী:তুর্কমেনিস্তানের পাখি বিষয়শ্রেণী:উজবেকিস্তানের পাখি বিষয়শ্রেণী:১৭৬৬-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
অনুপ রাজ শর্মা ১১ ফেব্রুয়ারি ২০১০ থেকে ২৫ শে মার্চ ২০১০ পর্যন্ত নেপালের প্রধান বিচারপতি ছিলেন।  এর আগে ছিলেন মিন বাহাদুর রায়মাজি  এবং পরে ছিলেন রাম প্রসাদ শ্রেষ্ঠা।  ২০১৪ সালে তিনি জাতীয় মানবাধিকার কমিশনের (এনএইচআরসি) সভাপতির পদে নিযুক্ত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নেপালের প্রধান বিচারপতি বিষয়শ্রেণী:জন্মের বছর অনুপস্থিত (জীবিত ব্যক্তি)
শুধু তুমি হল ২০০৪ খ্রিস্টাব্দে মুক্তিপ্রাপ্ত অভিজিৎ গুহ এবং সুদেষ্ণা রায় পরিচালিত, সাগর ভোরা এবং সিদ্ধার্থ ভোরা প্রযোজিত একটি বাংলা রোমান্টিক অ্যাকশন ড্রামা চলচ্চিত্র। ছবিটিতে প্রধান চরিত্রে অভিনয় করেন প্রসেনজিৎ এবং বিপরীতে  কোয়েল । সঙ্গীত পরিচালনা করেছেন জুবিন গর্গ।   অভিনয়   প্রসেনজিৎ চট্টোপাধ্যায় রোহিত'এর চরিত্রেকোয়েল মল্লিক নন্দিনী'এর চরিত্রে গার্গী রায়চৌধুরী রানি'র চরিত্রে পায়েল সরকার, রোহিতের বোন অঞ্জনার চরিত্রেকল্যানী মণ্ডল , রোহিতের মাঅরিজিৎ চৌধুরীদেবনাথ চট্টোপাধ্যায়দ্বিজেন বন্দ্যোপাধ্যায়, রোহিতের মামাজয়জিৎ ব্যানার্জি ,রোহিতের ভাই রাহুলের চরিত্রেপার্থসারথি দেবসাউন্ডট্র্যাকশুধু তুমি ছবিটির জন সঙ্গীত রচনা করেছেন সুমিত আচার্য এবং গানের কথায় সুরারোপ করেন জুবিন গর্গ।  অ্যালবামটির মোট ৮টি ট্র্যাকের মধ্যে অসমিয়া চলচ্চিত্রে জন্য জুবিন গর্গের সুরারোপিত ৪টি ট্র্যাক ব্যবহৃত হয়। "গুন গুন গুন গুঞ্জরে" গানটি ২০০২ খ্রিস্টাব্দের অসমীয়া চলচ্চিত্র কন্যাদান''এর "উল গুথিবো জেনেনে" প্রথম ব্যবহৃত হয়েছিল। "সুরে সুরে গান হোলো" ২০০১ খ্রিস্টাব্দে অসমীয়া চলচ্চিত্র নায়কের "লাহে লাহে বারহিসে" পূর্বে ব্যবহৃত হয়েছে , "ই চোকার কাছেতে" পুনঃব্যবহৃত হয়েছে "মনোরে বারসাম ২০০৪ এবং দোসাম ২০০১ খ্রিস্টাব্দের ছবি" "সাজবে এবার কোনার" ২০০৩ খ্রিস্টাব্দের অসমীয়া চলচ্চিত্র অগ্নিসাক্ষী থেকে "মহাদেব কেনি গোল" পুনরায় ব্যবহার করেছে । "ভেজা ভেজা স্মৃতির পথ" গানটি পরে ২০০৬ খ্রিস্টাব্দে অসমীয়া চলচ্চিত্র অধিকারে "আপন বুলি জাকেই" হিসাবে পুনরায় ব্যবহার করা হয়েছিল।   ট্র্যাক তালিকা   তথ্যসূত্র  বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী: অভিজিৎ গুহ ও সুদেষ্ণা রায় পরিচালিত চলচ্চিত্র বহিঃসংযোগ
পুরাতন ব্রহ্মপুত্র নদ বাংলাদেশের উত্তর-কেন্দ্রীয় অঞ্চলের গাইবান্ধা, জামালপুর, শেরপুর, ময়মনসিংহ, কিশোরগঞ্জ ও নরসিংদী জেলার একটি নদ। নদটির দৈর্ঘ্য ২৮৩ কিলোমিটার, গড় প্রস্থ ২০০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরাতন ব্রহ্মপুত্র নদের প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৭।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৯, ।  যমুনার যে ধারাটি জামালপুর জেলাধীন বাহাদুরাবাদের  উজানে বৈরালসারের  কাছে জামালপুর ও ময়মনসিংহ জেলার ভেতর দিয়ে দক্ষিণ-পূর্ব দিকে প্রবাহিত হয়ে মেঘনা (অপার) নদীতে পড়েছে সে ধারাটির নামই হলো পুরাতন ব্রহ্মপুত্র নদ। একসময় এই পথেই নদীটির মূল গতিধারা প্রবাহিত হত।   ইতিহাস  ১৮৫৭ খ্রিস্টাব্দে তিস্তা নদীতে প্রবল বন্যা এবং ভুমিকম্পের কারণে মধুপুর অঞ্চল উঁচু হয়ে যায়, যার ফলে ব্রহ্মপুত্র নদের গতিপথ পরিবর্তন হয়ে যমুনা নদীতে পড়ে। এরপর থেকে নদটির পুরনো গতিপথ ধীরে ধীরে বিলীন হতে থাকে।   প্রবাহ পুরাতন ব্রহ্মপুত্র নদটি জামালপুর জেলার দেওয়ানগঞ্জ উপজেলার বাহাদুরাবাদ ইউনিয়ন দিয়ে প্রবাহিত ব্রহ্মপুত্র নদী থেকে শাখা হিসেবে বের হয়ে ময়মনসিংহ, নেত্রকোনা, নারায়ণগঞ্জ, নরসিংদী ও কিশোরগঞ্জ জেলার ভৈরব উপজেলা দিয়ে মেঘনা নদীতে পতিত হয়েছে।  ১৭৮৭ সালের আসাম ভূমিকম্পের ফলে ব্রহ্মপুত্র নদের গতিপথ পরিবর্তিত হয়ে যমুনা নদীর দিয়ে চলে যায়। আর আগে পুরাতন ব্রহ্মপুত্র নদ দিয়েই এই নদের বেশির ভাগ জল প্রবাহিত হতো।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র   বহিঃসংযোগ   বিষয়শ্রেণী:ময়মনসিংহ জেলার নদী বিষয়শ্রেণী:গাইবান্ধা জেলার নদী বিষয়শ্রেণী:জামালপুর জেলার নদী বিষয়শ্রেণী:নরসিংদী জেলার নদী বিষয়শ্রেণী:শেরপুর জেলার নদী বিষয়শ্রেণী:কিশোরগঞ্জ জেলার নদী বিষয়শ্রেণী:দেওয়ানগঞ্জ উপজেলা বিষয়শ্রেণী:গফরগাঁও উপজেলা বিষয়শ্রেণী:ভৈরব উপজেলা বিষয়শ্রেণী:ঈশ্বরগঞ্জ উপজেলা বিষয়শ্রেণী:ময়মনসিংহ সদর উপজেলা বিষয়শ্রেণী:গৌরীপুর উপজেলা বিষয়শ্রেণী:নান্দাইল উপজেলা বিষয়শ্রেণী:বাংলাদেশের নদী
পনজো বিভ্রম একটি জ্যামিতিক-অপটিক্যাল বিভ্রম যা  ইতালীয় মনোবিজ্ঞানী মারিও পনজো ১৯২২ সালে প্রমাণ করেছিলেন।   তিনি ব্যাখ্যা করেছিলেন যে মানব মন একটি বস্তুর আকার তার পটভূমির উপর ভিত্তি করে বিচার করে। thumb|পনজো বিভ্রমের একটি উদাহরণ। অনুভূমিক হলুদ রেখা দুটির দৈর্ঘ্য একই তিনি রেলপথের অনুরূপ সমকেন্দ্রী রেখার জোড়া জুড়ে দুটি অভিন্ন রেখা অঙ্কন করে এটি দেখিয়েছিলেন।  উপরের রেখাটি দীর্ঘ দেখায় কারণ আমরা রৈখিক দৃষ্টিভঙ্গি অনুসারে রূপান্তরকারী পক্ষগুলিকে লক্ষ্য করি দূরত্বের মধ্যে সমান্তরাল রেখাগুলি হিসাবে।  এই প্রেক্ষাপটে, আমরা উপরের রেখাটিকে লক্ষ্য করি যেন এটি আরও দূরে ছিল, তাই আমরা এটিকে আরও দীর্ঘ হিসাবে দেখছি - একই আকারের রেটিনা ইমেজ তৈরির জন্য একটি দূরের বস্তুকে উভয়ের কাছাকাছি হতে হবে।Ponzo, M. (1911). "Intorno ad alcune illusioni nel campo delle sensazioni tattili sull'illusione di Aristotele e fenomeni analoghi". Archives Italiennes de Biologie.  পনজো বিভ্রমের একটি ব্যাখ্যা হল "দৃষ্টিকোণ অনুমান", যা বলে যে চিত্রে দৃষ্টিভঙ্গি বৈশিষ্ট্যটি স্পষ্টতই দূরত্বের সাথে যুক্ত সমকেন্দ্রী লাইন দ্বারা যুক্ত, অর্থাৎ দুটি তির্যক রেখা দিগন্তের দিকে একত্রিত হয় বা  একটি অদৃশ্য বিন্দু।  আরেকটি হল "ফ্রেমিং-ইফেক্টস হাইপোথিসিস", যা বলে যে কাঠামোবদ্ধ সমকেন্দ্রী লাইন থেকে অনুভূমিক রেখার বিভাজন বা ব্যবধানের পার্থক্য নির্ধারণ করতে পারে, অথবা কমপক্ষে বিকৃতির মাত্রায় অবদান রাখতে পারে। পনজো বিভ্রম হল চাঁদের বিভ্রমের একটি সম্ভাব্য ব্যাখ্যা, বস্তুগুলি অনেক দূরের  বস্তুর বা সর্বদিগ্ব্যাপী প্রেক্ষাপটের দরুণ বড় বা ছোট থেকে বড় দেখাচ্ছে।  যাইহোক, কেউ কেউ  যুক্তি দেখিয়েছেন যে একটি ধারণা ("অনেক দূরে দেখাচ্ছে") আরেকটি ("বড় দেখায়") ব্যাখ্যা করা বৈজ্ঞানিকভাবে সমস্যাযুক্ত, এবং এই বিভ্রমের পিছনে সম্ভবত জটিল অভ্যন্তরীণ প্রক্রিয়া রয়েছে।https://www.semanticscholar.org/paper/Perceptual-distance-and-the-moon-illusion-Kaufman-Vassiliades/61652d5a1a422a0bea73256268f29d213c3b6c69   তথ্যসূত্র  বিষয়শ্রেণী: বিভ্রম বিষয়শ্রেণী:দৃষ্টিভ্রম
নির্মল মাহাতো (২৫ ডিসেম্বর ১৯৫০ - ৮ আগস্ট ১৯৮৭) একজন রাজনৈতিক কর্মী এবং ঝাড়খণ্ড মুক্তি মোর্চার বিশিষ্ট নেতা ছিলেন। তিনি অল ঝাড়খণ্ড স্টুডেন্টস ইউনিয়নের প্রতিষ্ঠাতা ছিলেন। পৃথক ঝাড়খণ্ড রাজ্যের আন্দোলনে তিনি ছিলেন বিশিষ্ট নেতা।  ১৯৮০ সালে বিতর্কের কারণে শিবু সোরেন এবং বিনোদ বিহারী মাহাতো আলাদা হয়ে যান। শিবু সরেন নির্মল মাহাতোকে ঝাড়খণ্ড মুক্তি মোর্চার সভাপতি এবং নিজেকে সাধারণ সম্পাদক নিযুক্ত করলেন। নির্মল মাহাতো বুঝতে পেরেছিলেন যে শুধুমাত্র ঝাড়খণ্ড মুক্তি মোর্চার সমর্থন নিয়ে ঝাড়খণ্ডের জন্য লড়াই করা কঠিন হবে। এর জন্য আরও শক্তিশালী আন্দোলনের প্রয়োজন ছিল এবং ঝাড়খণ্ড মুক্তি মোর্চার ছাত্র সংগঠন গঠনের সিদ্ধান্ত নেওয়া হয়েছিল।  ২২ জুন ১৯৮৬ সালে অল আসাম স্টুডেন্টস ইউনিয়নকে অনুসরণ করে অল ঝাড়খণ্ড স্টুডেন্টস ইউনিয়ন গঠিত হয়েছিল। প্রথম সভাপতি হলেন প্রভাকর তির্কী এবং সাধারণ সম্পাদক হলেন সূর্য সিং বেসরা । ১৯৮৭ সালের ৮ আগস্ট জামশেদপুরে নির্মল মাহাতোকে খুন করা হয়।   তথ্যসূত্র   বিষয়শ্রেণী:অল ঝাড়খণ্ড স্টুডেন্টস ইউনিয়নের রাজনীতিবিদ বিষয়শ্রেণী:১৯৫০-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:ঝাড়খণ্ড মুক্তি মোর্চার রাজনীতিবিদ বিষয়শ্রেণী:জামশেদপুরের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:ঝাড়খণ্ডের রাজনীতিবিদ
মন্দিরবাজার (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৫ নং মন্দিরবাজার (এসসি) বিধানসভা কেন্দ্রটি মন্দিরবাজার সমষ্টি উন্নয়ন ব্লক এবং লক্ষ্মী-নারায়ণপুর দক্ষিণ, লক্ষ্মী-নারায়ণপুর উত্তর, মথুরাপুর পশ্চিম ও মথুরাপুর পূর্ব গ্রাম পঞ্চায়েত গুলি মথুরাপুর-১ সমষ্টি উন্নয়ন ব্লক এর অন্তর্গত।  মন্দিরবাজার বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৭৭মন্দিরবাজাররেনুপদ হালদারসোশ্যালিস্ট ইউনিটি সেন্টার অফ ইন্ডিয়া (কমিউনিস্ট)১৯৮২সুভাষ রায় ভারতের কমিউনিস্ট পার্টি (মার্ক্সবাদী) ১৯৮৭সুভাষ রায় ভারতের কমিউনিস্ট পার্টি (মার্ক্সবাদী) ১৯৯১সুভাষ রায় ভারতের কমিউনিস্ট পার্টি (মার্ক্সবাদী) ১৯৯৬নিকুঞ্জ পাইক ভারতের কমিউনিস্ট পার্টি (মার্ক্সবাদী) ২০০১চৌধুরী মোহন জাটুয়া সর্বভারতীয় তৃণমূল কংগ্রেস ২০০৬ডা. তপতী সাহা ভারতের কমিউনিস্ট পার্টি (মার্ক্সবাদী) ২০১১জয়দেব হালদার সর্বভারতীয় তৃণমূল কংগ্রেস   নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের জয়দেব হালদার তার নিকটতম প্রতিদ্বন্দ্বী সিপিআই (এম) এর ডা. শরৎ হালদারকে পরাজিত করেন।     ১৯৭৭-২০০৬ ২০০৬ সালের রাজ্যসভা নির্বাচনে, সিপিআই (এম) এর ডা. তপতী সাহা মন্দিরবাজার (এসসি) কেন্দ্র থেকে জয়ী হন, তৃণমূল কংগ্রেসের চৌধুরী মোহন জাটুয়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের চৌধুরী মোহন জাটুয়া ২০০১ সালে জয়ী হন, সিপিআই (এম) এর নিকুঞ্জ পাইককে পরাজিত করেন। ১৯৯৬ সালে সিপিআই (এম) এর নিকুঞ্জ পাইক কংগ্রেসের তপন সরদারকে পরাজিত করেন। ১৯৯১, ১৯৮৭ এবং ১৯৮২ সালে সিপিআই (এম) এর সুভাষ রায় জয়ী হন, ১৯৯১ সালে কংগ্রেসের সনত পাল্ককে পরাজিত করেন, ১৯৮৭ সালে কংগ্রেসের দুর্গাচরণ মণ্ডলকে এবং ১৯৮২ সালে কংগ্রেসের বীরেন্দ্রনাথ হালদারকে পরাজিত করেন। রেনুপদ হালদার এসইউসি ১৯৭৭ সালে সিপিআই (এম) এর সুভাষ রায়কে পরাজিত করেন। এর আগে এই কেন্দ্রটি বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ চব্বিশ পরগণা জেলার রাজনীতি
right|54px|আজাকি প্রশ্ন চিহ্ন ... ফুটবল খেলায় সবচেয়ে কম সময়ে লাল কার্ড পাওয়া লি টড খেলা শুরুর ২ সেকেন্ডের মাথায় লাল কার্ড পান? ... ১৯৮৬ বিশ্বকাপে ইংল্যান্ড জাতীয় ফুটবল দলের দুই জন খেলোয়ারের নাম ছিল গেরি স্টিভেন্স? ... সাবেক ইংল্যান্ড ফুটবলার মিক ক্যানন এখন বর্তমানে একজন সফল ঘোড়া প্রশিক্ষক? ... বিশ্বের প্রথম পেশাদার ফুটবল দল, দ্য জুলুস ১৮৭৯ সালে ইংল্যান্ডের শেফিল্ডে প্রতিষ্ঠিত হয়?
thumb|300px|right| ভার্জিনিয়া টেক-এর খাদ্য বিজ্ঞান ও প্রযুক্তি বিভাগে পুনঃআবর্তিত জলজ পালন ব্যবস্থা পুনঃআবর্তিত জলজ পালন ব্যবস্থা বা রিসার্কুলেটিং অ্যাকুয়াকালচার সিস্টেমগুলি (আরএএস) হোম অ্যাকোয়ারিয়াতে এবং মাছের উৎপাদনের জন্য ব্যবহার করা হয়, যেখানে জলের বিনিময় সীমাবদ্ধ এবং অ্যামোনিয়ার বিষাক্ততা হ্রাস করার জন্য বায়োফিল্টারের ব্যবহার প্রয়োজন। পরিষ্কার জল বজায় রাখতে এবং মাছের জন্য উপযুক্ত বাসস্থান সরবরাহ করার জন্য অন্যান্য ধরনের পরিস্রাবণ এবং পরিবেশগত নিয়ন্ত্রণেরও প্রায়শই প্রয়োজন হয়। আরএএস-এর প্রধান উপকারটি হ'ল মাছের স্বাস্থ্যকর পরিবেশ বজায় রেখে তাজা, পরিষ্কার জলের প্রয়োজনীয়তা হ্রাস করার ক্ষমতা। অর্থনৈতিকভাবে বাণিজ্যিকভাবে পরিচালিত হতে গেলে আরএএস'-এ অবশ্যই মাছের মজুদকরণের ঘনত্ব থাকতে হবে এবং বর্তমানে আরএএস নিবিড় জলাবদ্ধতার একটি কার্যকর রূপ কিনা তা নির্ধারণের জন্য বর্তমানে অনেক গবেষক গবেষণা চালাচ্ছেন।  আরএএস জল পরিশোধনের প্রক্রিয়া  নিবিড় মাছ চাষের ক্রিয়াকলাপে জলেরর গুণগতমান বজায় রাখার জন্য একাধিক পরিশোধনের প্রক্রিয়া ব্যবহৃত হয়। এই পদক্ষেপগুলি প্রায়শই শৃঙ্খলাবদ্ধভাবে বা কখনও কখনও ব্যবহৃত হয়। মাছ মজুত রাখার ট্যঙ্কের জলের বর্জ্য পদার্থ থেকে অ্যামোনিয়াতে রূপান্তর করতে কোনও বায়োফিল্টারে প্রবেশের আগে কঠিন পদার্থগুলির জন্য প্রথমে জলের পরিশোধন  করা হয়, পরবর্তী ডিগ্রাসিং ও অক্সিজেনেশন ঘটে, এর পরে প্রায়শই উত্তাপ/শীতলকরণ ও জীবাণুমুক্তকরণ করা হয়। এগুলির প্রতিটি প্রক্রিয়া বিভিন্ন ধরনের বিভিন্ন পদ্ধতি ও সরঞ্জাম ব্যবহার করে সম্পন্ন করা যায়, তবে মাছের বৃদ্ধি ও স্বাস্থ্যকে সর্বাধিকতর করে তোলে এমন একটি স্বাস্থ্যকর পরিবেশ নিশ্চিত করতে অবশ্যই সকল পদ্ধতিকেই গ্রহণ করা উচিত।  সুবিধা  রেসওয়ে বা পুকুরের জলজ ব্যবস্থার তুলনায় জলের প্রয়োজনীয়তা হ্রাস পেয়েছে।  মাছের বেশি ঘনত্বের কারণে মাছচাষে জমির পরিমাণের প্রয়োজনীয়তা হ্রাস পেয়েছে।  একটি বৃহত, পরিষ্কার জলের উৎস থেকে সাইট নির্বাচন নমনীয়তা ও স্বাধীনতা  প্রবাহিত পরিমাণ বর্জ্য জলের পরিমাণ হ্রাস।   বায়োসিকিউরিটি বৃদ্ধি এবং রোগের প্রাদুর্ভাবের চিকিৎসার ক্ষেত্রে স্বাচ্ছন্দ্যতা।  উৎপাদন দক্ষতা সর্বাধিকীকরণের জন্য পরিবেশ পরিস্থিতিগুলিকে নিবিড়ভাবে নিরীক্ষণ এবং নিয়ন্ত্রণের ক্ষমতা। একইভাবে, আবহাওয়া এবং পরিবর্তনশীল পরিবেশগত পরিস্থিতি থেকে স্বাধীনতা।  অসুবিধা  উপকরণ এবং পরিকাঠামোয় উচ্চ অগ্রিম বিনিয়োগ।  উচ্চ পরিচালনা ব্যয়, বেশিরভাগ বিদ্যুত এবং ব্যবস্থা রক্ষণাবেক্ষণের কারণে হয়।  ব্যবস্থাটি নিরীক্ষণ ও পরিচালনা করার জন্য উচ্চ প্রশিক্ষিত কর্মীদের প্রয়োজন।  তথ্যসূত্র  বহিঃসংযোগ   রিসার্কুলেটিং অ্যাকুয়ালচার সিস্টেম ডিজাইন ম্যানুয়াল  পুনঃআবর্তিত জলজ পালন সংক্রান্ত বিষয়াদি, নকশা এবং পরিচালনা  একটি জল পুনঃব্যবহার  ব্যবস্থার প্রকৌশলী নকশা  মাছ চাষে পুনঃআবর্তিত জলজ পালন ব্যবস্থা (আরএএস)  বিষয়শ্রেণী:জলজ পালন বিষয়শ্রেণী:পরিবেশকৌশল বিষয়শ্রেণী:পানি শোধন
টমাস বার্ট পিসি (১২ নভেম্বর ১৮৩৭ - ১২ এপ্রিল ১৯২২)  ছিলেন একজন ব্রিটিশ ট্রেড ইউনিয়নবাদী এবং প্রথম শ্রমিক শ্রেণীর সংসদ সদস্যদের একজন। থাম্ব|টমাস বার্ট গ. ১৮৯৫ ১৮৭৪ সালে বার্ট নর্থম্বারল্যান্ডের মরপেথ বরো থেকে সংসদ সদস্য নির্বাচিত হন। তিনি ৩,৩৩২ ভোট পেয়েছেন যেখানে তার প্রতিপক্ষ ক্যাপ্টেন এফ ডানকান ৫৮৫ ভোট পেয়েছেন। ১৮৭৪ সালের ১৩ মে বার্ট তার প্রথম বক্তৃতা দেন GO Trevelyan- এর প্রাইভেট মেম্বার বিলের সমর্থনে 'বরো ফ্র্যাঞ্চাইজি কাউন্টিগুলিতে প্রসারিত করে ভোটাধিকারের প্রয়োজনীয়তা সমান করতে। তার বক্তৃতায় যা পনের মিনিট স্থায়ী ছিল তিনি ঘোষণা করেছিলেন যে 'বর্তমান আইনের অন্যায়তা নর্থম্বারল্যান্ডের খনি শ্রমিকদের কাছে স্পষ্ট ছিল। একই কোলিয়ারির শ্রমিকদের মধ্যে, বরোতে বসবাসকারী খনি শ্রমিকরা একটি ভোট দিতে পারে, যখন কাউন্টিতে বসবাসকারীরা পারে না। এছাড়াও, যেহেতু খনি শ্রমিকরা প্রায়শই এক কোলারি থেকে অন্য কোলারিতে চলে যায়, তারা সহজেই পূর্বে উপভোগ করা ভোট হারাতে পারে। দুর্ভাগ্যবশত এই সুযোগে বিলটি পরাজিত হয়।  সংসদ সদস্য হিসেবে নির্বাচিত হওয়ার পর, বার্টকে তার সময় লন্ডন এবং মরপেথ এবং নিউক্যাসলের প্রতিনিধি হিসাবে তার দায়িত্ব এবং তার ইউনিয়নের ভূমিকার মধ্যে ভাগ করতে হয়েছিল। তিনি প্রতিটি গুরুত্বপূর্ণ ইউনিয়ন সভায় উপস্থিত থাকার বিষয়টি নিশ্চিত করেছেন। ১৮৭৪ সালের অক্টোবরে খনি মালিকরা মজুরি বিশ শতাংশ কমানোর আহ্বান জানায়, ইউনিয়ন আট শতাংশ কমানোর প্রস্তাব দেয়। সালিশের পর দুই পক্ষই চৌদ্দ শতাংশ মজুরি কমানোর বিষয়ে মীমাংসা করে। ১৯০৬ সালে, বার্টকে প্রিভি কাউন্সিলর করা হয়। ১৯০৯ সালে তিনি তার নিজস্ব ইউনিয়নের আনুষ্ঠানিক সমর্থন হারিয়েছিলেন, কারণ তিনি লেবার পার্টিতে যোগ দেবেন না।   তথ্যসূত্র    বহিঃসংযোগ      Thomas Burt at Spartacus Educational  বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:মরপেথের যুক্তরাজ্যের সংসদ সদস্য বিষয়শ্রেণী:১৯২২-এ মৃত্যু বিষয়শ্রেণী:১৮৩৭-এ জন্ম বিষয়শ্রেণী:উদারপন্থী-শ্রমিক (যুক্তরাজ্য) এর সংসদ সদস্য বিষয়শ্রেণী:বাণিজ্য বোর্ডের সংসদীয় সচিব বিষয়শ্রেণী:ট্রেড ইউনিয়ন কংগ্রেসের সভাপতি বিষয়শ্রেণী:ব্রিটিশ ট্রেড ইউনিয়নের নেতা